《贵州闻长男浚中乡试》
明代·彭韶

海国秋高有雁来，乡闱捷报好怀开。一经教子初登第，五荐从怀未入台。

北里游程冲雪去，南宫捷报看花回。人生须念君亲重，莫恋平居在草莱。

作者简介：（1430—1495）明福建莆田人，字凤仪，号从吾。天顺元年进士。授刑部主事，进员外郎。成化初，以疏论权幸奸邪，两下诏狱。弘治中，由刑部侍郎进尚书。屡抗疏极论朝政诸弊，不纳。居官秉节无私，为贵戚、近习所疾，遂乞归，卒谥惠安。有《政训》、《天曹日录》、《彭惠安集》。